Comisia Europeană a anunțat termenul pentru implementarea certificatelor digitale.
15 țări au început deja să emită certificate digitale. Toate statele membre ale Uniunii Europene vor fi nevoite să il adopte cu data de 1 iulie. Comitetul de Coordonare al Vaccinării a discutat ieri implementarea certificatului.
Președintele Comisiei Europene, Ursula von der Leyen, și-a descărcat certificatul digital Covid și a anunțat că, până la 1 iulie, toate țările membre vor trebui să emită acest document.Ursula von der Leyen, președintele Comisiei Europene: "Toți cei care sunt vaccinați cu ambele doze, testați negativ sau au avut deja COVID-19, pot obține unul. Avem 15 state membre care s-au înscris deja. De la 1 iulie, toate cele 27 de state membre trebuie să aplice aceste certificate digitale ale Uniunii Europene."Nici România nu și-a uitat obiectivul. Comitetul de Coordonare al Vaccinării a discutat ieri implementarea certificatului.Cătălin Chircă, purtător de cuvânt STS: "La acest moment, colegii mei lucrează pentru dezvoltarea componentei de portal securizat. Practic, va fi site-ul de unde toate persoanele vaccinate, dar și cele din celelalte categorii vor putea să-și descarce certificatele digitale."Și alte țări, din afara Uniunii Europene, vor emite sisteme digitale, care vor permite autorităților să verifice dacă ești sau nu vaccinat.